Jaša Prodanović
<s>Jakov M. Prodanović – Jaša (Čačak, 23. april 1867 — Beograd, 1. jun 1948) je bio srpski političar, publicista i književnik.</s>

<s>Biografija 
Rođen je 23. aprila 1867. godine.</s><s>Maturirao je u Prvoj beogradskoj gimnaziji, u generaciji sa Jovanom Cvijićem, Mihailom Petrovićem Alasom i drugim velikanima, o čemu je napisan roman i snimljen TV-film „Šešir profesora Koste Vujića“.</s>

<s>Bio je ministar prosvete u Vladi Kraljevine Srbije, kao član Samostalne stranke.</s><s>Godine 1910. kao ministar narodne privrede sproveo kroz Narodnu skupštinu Zakon o radnjama, kojim su stvorene radničke i druge komore, i uvedeno zaštitno radničko zakonodavstvo.</s><s>Godine 1919. bio je jedan od osnivača Demokratske stranke, a već iste godine zajedno sa Ljubom Stojanovićem, izdvaja iz nje Republikansku stranku, oko razlaza po pitanju državnog uređenja - demokrate su priznavale monarhiju kao faktičku realnost, dok su se republikanci čvrsto zalagali za promenu državnog uređenja u Republiku.</s><s>Zalagao se za federalističko uređenje i suprotstavio se diktaturi kralja Aleksandra Karađorđevića.</s>

<s>Marta 1945. godine izabran je za ministra za Srbiju u Privremenoj vladi Demokratske Federativne Jugoslavije, a posle je bio potpredsednik Vlade Federativne Narodne Republike Jugoslavije.</s>

<s>Godine 1890. uređivao je „Narodnu misao“; od 1903. do 1912.</s><s>„Odjek“, od 1921. do 1923.</s><s>„Glasnik Profesorskog društva“; pisao je političke brošure, priredio dve antologije narodnih pesama i pripovedaka, celokupna dela Jovana Jovanovića Zmaja, Jovana Ilića, Svetislava Vulovića i Laze Lazarevića.</s><s>Bio je član osnivačkog i redakcionog odbora „Dela“ i „Srpskog književnog glasnika“ i sarađivao u svim znatnijim književnim i političkim listovima.</s>

<s>Od februara 1936. bio je dopisni, a od 1948. godine redovni član Srpske akademije nauka i umetnosti.</s>

<s>Umro je 1. juna 1948. godine.</s>

<s>Poznatija dela 
 Ustavni razvitak i ustavne borbe u Srbiji 
 Vuk Karadžić i Miloš Obrenović
 Naši i strani
 Naša narodna književnost
 Istorija političkih stranak i struja u Srbiji</s>

<s>Literatura</s>

<s>Spoljašnje veze 
 Biografija na sajtu SANU</s>

<s>Srpski pisci
Akademici SANU
Srpski ministri
Jugoslavenski političari
Ministri Jugoslavije
Četnici (Borba za Makedoniju)
Biografije, Čačak</s>

